**Što se novo događa u kvartu? Na scenu se vraća omiljeni serijal „Susjedi“!**

*Vrijeme je da skoknete po novu dozu intrige i svježih tračeva iz vaše najomiljenije kvartovske trgovine Studenca!*

**Omiš, 27. ožujka 2024.** - Na televizijskim ekranima uskoro ćemo gledati nove priče serijala Susjedi. U trećoj sezoni najpoznatijeg reklamnog „sitcoma“vraćamo se u srce najšarmantnije kvartovske trgovine, gdje svaki red nosi zanimljive priče, a blagajne ispisuju potencijalne romanse. Serijal koji je izmamio više od [1200 osmijeha](https://www.studenac.hr/novosti/305/izvuceni-su-dobitnici-bozicne-akcije-quot1200-osmijehaquot), ovoga puta donosi nove kvartovske avanture svima omiljenih susjeda Maje Šuput, Marijane Batinić, Gorana Bogdana, Nadie Cvitanović, Mladena Kovačića i Petre Kraljev. No, u kvartu su se pojavila i nova lica pa će se već uhodanoj ekipi pridružiti dječja glumačka zvijezda Katja Matković i glumica Jasna Malec Utrobičić.

Serijalom "Susjedi", Studenac nastavlja tradiciju donošenja osmijeha na lica građana, ali i snažno naglašava svoju ključnu misiju: biti više od trgovine, biti susjedom koji je uvijek tu za svoje kupce, u svakom trenutku, za sve što im je potrebno, neovisno o tome radi li se o sitnom ili bitnom, susjedom koji im prvi padne na pamet kada se izgovori rečenica „Idem skoknuti po“. Inspirirani stvarnim životnim situacijama, svakodnevnim potrebama kupaca i autentičnim iskustvima, "Susjedi" oživljavaju duh zajedništva koji Studenac sustavno promiče. Naime, svakodnevni susreti u Studencu postaju prilike za stvaranje novih priča, bilo razmjenom osmijeha i razgovorom s prodavačima i kupcima, bilo kroz opuštenu kupovinu koju pruža aplikacija "Moj Studenac".

U skladu s time, u novoj će sezoni gledatelji će napokon saznati hoće li se simpatija između Gorana Bogdana i blagajnice Petre razviti u romansu, kako užurbana jutra utječu na kupovinu Maje Šuput, kako zvuči kada zapjeva Marijana Batinić te koliko je snažna mentalna povezanost Mare i Ivana prilikom prisjećanja točnih namirnica. Uz sve to, Katja i Jasna će dokazati kako je aplikacija „Moj Studenac“ toliko jednostavna da je kao od šale koriste i umirovljenici.

"Koliko nam je bitan kupac, ne trebamo posebno naglašavati. Trudimo li se dovoljno da ispunimo očekivanja i da iskustvo kupovine bude besprijekorno, trudimo, ali smo i svjesni kako ima prostora za biti još boljim. Dok mi radimo na tome da vaša želja bude naša zapovijed, nadamo se da ćete se prepoznati u svakodnevnim situacijama koje iznosimo u novom serijalu te da vas hoćemo i malo nasmijati. Slogan 'I sitno i bitno', zajedno s pozivom 'Skokni u Studenac', odražava našu predanost da postanemo i više od 'samo' trgovine, da budemo susjed na kojeg se naši kupci u svakome trenutku mogu osloniti. Serijal 'Susjedi' plod je te iste filozofije, nastao iz sinergije vrhunskih ideja talentiranih kreativaca; od naše agencije, naših zaposlenika, samih aktera, ali i povratne informacije upravo naših kupaca. Sve je to satkano u nove epizode koje kreću s emitiranjem ovaj tjedan Njegovu kvalitetu prepoznala je i struka pa su sve epizode prošlogodišnje sezone ušle u finale natjecanja IdejaX 2024. On je spoj zabavnog sadržaja i ključnih poruka o važnosti duboke povezanosti s kupcima temeljenim na povjerenju“, istaknula je **Miranda Mladin**, direktorica marketinga u Studenac d.o.o.

„Susjedi“ su nastali pod „ravnanjem“ renomiranog redatelja Miše Terzića koji je na poseban način svakodnevicu kvartovskog života uspješno transformirao u priče koje odzvanjaju originalnošću, toplinom i humorom. Za vrhunsku sliku zaslužan je Sanjin Kaštelan, a da se nova sezona prožme pjesmom i plesom pobrinuo se poznati skladatelj i producent Tomislav Mrduljaš. Zahvaljujući suradnji s produkcijskom kućom Bunker, koja iza sebe ima impresivan portfolio, upotpunjen je kreativni tim koji je omogućio da „Susjedi“ opravdaju ulogu najkvalitetnijeg reklamnog „sitcoma“ na regionalnom tržištu.